จักรพรรดิคอนสแตนตินที่ 11 พาลาโอโลกอส (, 8 กุมภาพันธ์ ค.ศ. 1405-29 พฤษภาคม ค.ศ. 1453) เป็น จักรพรรดิไบแซนไทน์ องค์สุดท้ายครองราชย์จากปี ค.ศ. 1449 จนกระทั่งสวรรคตในสนามรบใน การเสียกรุงคอนสแตนติโนเปิล ในปี ค.ศ. 1453 การสวรรคตของจักรพรรดิคอนสแตนตินแสดงถึงการสิ้นสุดของ จักรวรรดิไบแซนไทน์ ซึ่ง จักรพรรดิคอนสแตนตินมหาราช ได้สถาปนา คอนสแตนติโนเปิล เป็นเมืองหลวงใหม่ของ จักรวรรดิโรมัน ในปี ค.ศ. 330 การสวรรคตของจักรพรรดิคอนสแตนตินที่ 11 และการล่มสลายของจักรวรรดิไบแซนไทน์ยังแสดงถึงจุดจบของจักรวรรดิโรมัน ที่ก่อตั้งโดย จักรพรรดิเอากุสตุส เมื่อเกือบ 1,500 ปีก่อน